[{"text_idx": "#000007", "text": "Kronvirusoj estas granda familio de virusoj, kiuj povas kau\u0306zi malsanojn, de malvarmumo g\u0302is pli severaj malsanoj kiel Mezorienta Spira Sindromo (MERS) kaj Severa Akra Spira Sindromo (SARS)."}, {"text_idx": "#000008", "text": "Nova kronviruso (KOVIM-19) estis identigita en 2019 en Vuhano (\u6b66\u6c49), C\u0302inio. G\u0302i estas nova kronviruso, kiu antau\u0306e ne estis identigita c\u0302e homoj."}, {"text_idx": "#000009", "text": "C\u0302i tiu kurso donas g\u0302eneralan enkondukon pri KOVIM-19 kaj novaperantaj spiraj virusoj. La kurso celas profesiulojn pri publika sano, administrantojn de okazaj\u0302oj kaj homojn kiuj laboras por Unuig\u0302intaj Nacioj, internaciaj organizaj\u0302oj, NRO-j kaj iu ajn persono kiu interesig\u0302as pri la temo."}, {"text_idx": "#000010", "text": "C\u0302ar la oficiala nomo de la malsano estis establita post la kreado de la kursomaterialo, iu ajn mencio de nCoV rilatas al KOVIM-19 (COVID-19), la infekta malsano kau\u0306zita de la plej nova malkovrita kronviruso."}, {"text_idx": "#000011", "text": "Bonvolu noti, ke la enhavo de c\u0302i tiu kurso estas nuntempe reviziita por reflekti la plej lastatempan gvidadon. Vi povas trovi g\u0302isdatigitajn informojn pri iuj temoj rilataj al COVID-19 en la sekvaj kursoj:"}, {"text_idx": "#000012", "text": "Vakcinado: kanalo de vakcinoj COVID-19"}, {"text_idx": "#000013", "text": "Antigena rapida diagnoza provo: 1) SARS-CoV-2 antigena rapida diagnoza provo; 2) S\u0302losilaj konsideroj por realigo de SARS-CoV-2 antigena RDT"}, {"text_idx": "#000016", "text": "Superrigardo: C\u0302i tiu kurso donas g\u0302eneralan enkondukon pri novaperantaj spiraj virusoj, inkluzive de novaj kronvirusoj. Je la fino de c\u0302i tiu kurso, vi devus esti kapabla priskribi:"}, {"text_idx": "#000017", "text": "La naturon de novaperantaj spiraj virusoj, kiel detekti kaj taksi (virusajn) eksplodojn, strategiojn por preventi kaj kontroli eksplodojn pro novaperantaj spirvirusoj;\nKiaj strategioj devas esti uzataj por komuniki riskoj kaj partoprenigi komunumojn por detekti, preventi kaj reagi post eksplodo de novaperanta spira viruso."}, {"text_idx": "#000019", "text": "Lerncelo: Priskribu la fundamentajn principojn de novaperantaj spiraj virusoj kaj kiel efike reagi al eksplodo."}, {"text_idx": "#000021", "text": "Tradukita al esperanto de membroj de UMEA (medicinistoj) kaj UEA (Universala Esperanto-Asocio) surbaze de la angla versio \"Emerging respiratory viruses, COVID-19: methods for detection, prevention, response and control\", 2020.WHO (MOS) ne respondecas pri la enhavo au\u0306 akurateco de tiu c\u0302i traduko. Okaze de nekonsekvenco inter la angla kaj la esperanta tradukoj, la originala angla versio estos la deviga kaj au\u0306tenta versio."}, {"text_idx": "#000022", "text": "Modulo 1: Enkonduko al novaperantaj spiraj virusoj, inkluzive de KOVIM-19: Je la fino de tiu c\u0302i modulo, vi devus esti kapabla: klarigi kiel spiraj virusoj ekaperas kaj kial ili estas tutmonda minaco por la homa sano. Modulo 2: Detekto de novaperantaj spiraj virusoj, inkluzive de KOVIM-19: Kontrolado: Je la fino de tiu c\u0302i modulo, vi devus esti kapabla: priskribi kiel detekti kaj taksi eksplodon de novaperanta spira viruso.\nModulo 3: Detekto de novaperantaj spiraj virusoj, inkluzive de KOVIM-19: Laboratoriaj esploroj: Je la fino de tiu c\u0302i modulo vi devas esti kapabla: priskribi diversajn specojn de specimenoj necesaj kaj la specon de laboratoriaj esploroj uzataj por konfirmi kazojn de KOVIM-19.\nModulo 4: Komunikado pri risko: Je la fino de tiu c\u0302i modulo, vi devas esti kapabla: priskribi c\u0302efajn problemojn rilate al komunikado pri risko por novaperantaj spiraj virusoj; listigi almenau\u0306 tri manierojn por efika alpreno de sankonsiloj; kaj identigi iujn c\u0302efajn intervenojn por funkciigi komunikadon pri risko dum eksplodo au\u0306 okazaj\u0302o.\nModulo 5: Komunuma Engag\u0302ig\u0302o (EK): Je la fino de c\u0302i tiu modulo, vi devus esti kapabla: priskribi almenau\u0306 tri kialojn, kial intervenantoj bezonas partoprenigi komunumojn dum eksplodo; listigi alfrontitajn defiojn en Komunuma Engag\u0302ig\u0302o kaj priskribi alirojn por efika komunuma engag\u0302ig\u0302o en la detekto, prevento kaj reago al eksplodo.\nModulo 6: Prevento kaj reago al novaperanta spira viruso, inkluzive de KOVIM-19: Je la fino de tiu c\u0302i modulo, vi devas esti kapabla: priskribi la principojn de prevento de infekto en la komunumo kaj en sanprizorgaj cirkonstancoj."}, {"text_idx": "#000023", "text": "Modulo 1: Enkonduko al novaperantaj spiraj virusoj, inkluzive de KOVIM-19:"}, {"text_idx": "#000028", "text": "Modulo 6: Prevento kaj reago al novaperanta spira viruso, inkluzive de KOVIM-19:"}, {"text_idx": "#000031", "text": "OpenWHO aims to equip all frontline responders with the knowledge they need to better contain disease outbreaks and manage health emergencies. It also aims to foster discussions, feedback and sharing of expert knowledge on public health."}]